****

**ΤΡΟΠΟΛΟΓΙΑ – ΠΡΟΣΘΗΚΗ**

**στο σχέδιο νόμου του Υπουργείου Περιβάλλοντος και Ενέργειας με τίτλο: «Τροποποιήσεις Διατάξεων της Δασικής Νομοθεσίας και άλλες διατάξεις»**

**Θέμα: «Εκκρεμούσες διαδικασίες πρόσληψης προσωπικού ορισμένου χρόνου στους ΤΟΕΒ-ΓΟΕΒ»**

**Α. Αιτιολογική Έκθεση**

Με την περ. γ’ της παρ. 5 του Άρθρου 46 του Ν 4456/2017 (ΦΕΚ 24/Α’/1-3-2017) επιλύεται το χρόνιο πρόβλημα µε τις προσλήψεις του απαραίτητου προσωπικού των ΟΕΒ και ενισχύεται η βιωσιμότητα των ΟΕΒ καθώς αίρονται οι διαδικασίες που καθιστούσαν αδύνατη την πρόσληψη προσωπικού, δίνοντας την δυνατότητα στους ΟΕΒ να αποκτήσουν το κατάλληλο προσωπικό με σύμβαση εργασίας ιδιωτικού δικαίου είτε αορίστου είτε ορισμένου χρόνου για την κάλυψη εποχικών ή έκτακτων αναγκών και να επιτελέσουν το σημαντικό έργο τους.

Όμως οι εκκρεμούσες διαδικασίες πρόσληψης προσωπικού δεν καλύπτονται με την πρόβλεψη της έναρξης ισχύος σύμφωνα με το Άρθρο 60 του παραπάνω Νόμου. Ως εκ τούτου και προκειμένου να ολοκληρωθούν οι εκκρεμούσες προσλήψεις ώστε να στελεχωθούν έγκαιρα οι υπηρεσίες αυτές και να εξυπηρετήσουν αποτελεσματικά τις υδροδοτικές ανάγκες της φετινής καλλιεργητικής περιόδου, κρίνεται απαραίτητο να μετατεθεί για εύλογο χρονικό διάστημα η ημερομηνία έναρξης ισχύος της περ. γ’ της παρ. 5 του Άρθρου 46 του Ν 4456/2017 (ΦΕΚ 24/Α’/1-3-2017).

Για αυτό το λόγο καταργείται η περίπτωση γ) της παρ. 5 του Άρθρου 46 του Ν 4456/2017 και προστίθεται ως νέα παράγραφος 6 με ημερομηνία ισχύος την 1 Νοεμβρίου 2017.

**Β. Τροπολογία – Προσθήκη**

**Τροποποίηση της παρ. 5 του Άρθρου 46 και προσθήκη παρ. 6 στο Άρθρου 46 του Ν 4456/2017**

**« 5. Από την έναρξη ισχύος του παρόντος άρθρου καταργούνται:**

**α) Η αριθμ. 3 αρμοδιότητα του τομέα υπό στοιχείο η΄ «Αγροτική Ανάπτυξη - Κτηνοτροφία - Αλιεία», της παρ. Ι του άρθρου 75 του ν. 3463/2006 (Α΄ 114), όπως ο τομέας αυτός προστέθηκε με την παρ. 5 του άρθρου 94 του ν. 3852/2010.**

**β) Η παρ. 3α του άρθρου 6 του ν.δ. 3881/1958 (Α΄ 181), όπως αυτή προστέθηκε με το άρθρο 9 του ν. 2332/1995 (Α΄ 181).**

**γ) Η παρ. 3 του άρθρου 2 του π.δ. 64/2014 (Α΄ 106) και**

**δ) κάθε άλλη διάταξη, γενική ή ειδική, η οποία έρχεται σε αντίθεση ή ρυθμίζει διαφορετικά τα θέματα του παρόντος άρθρου.**

**6. Από την 1 Νοεμβρίου 2017 καταργείται η περίπτωση στ΄ της παρ. 1 του άρθρου 14 του ν. 2190/1994 (Α΄ 28), όπως ισχύει, και η περίπτωση στ΄ της παρ. 1 του άρθρου 1 του ν. 3812/2009 (Α΄ 234). »**

**Αθήνα, 6 Απριλίου 2017**

**Οι Προτείνοντες Βουλευτές**

**Αραχωβίτης Σταύρος**

**Αναγνωστοπούλου Σία**

**Αντωνίου Χρήστος**

**Αυλωνίτου Ελένη**

**Βάκη Φωτεινή**

**Βαρδάκης Σωκράτης**

**Βαρεμένος Γιώργος**

**Βράντζα Παναγιώτα**

**Γεννιά Γεωργία**

**Γεωργοπούλου-Σαλτάρη Έφη**

**Γιαννακίδης Στάθης**

**Γκαρά Αναστασία**

**Γκιόλας Γιάννης**

**Δριτσέλη Παναγιώτα**

**Εμμανουηλίδης Δημήτρης**

**Ζεϊμπέκ Χουσεΐν**

**Ηγουμενίδης Νικόλαος**

**Θελερίτη Μαρία**

**Θεοφύλακτος Γιάννης**

**Θραψανιώτης Μανόλης**

**Καββαδία Αννέτα**

**Καρά Γιουσούφ Αϊχάν**

**Καραγιάννης Γιάννης**

**Καραγιαννίδης Χρήστος**

**Καραναστάσης Αποστόλης**

**Καρασαρλίδου Φρόσω**

**Κατσαβριά – Σιωροπούλου Χρυσούλα**

**Κάτσης Μάριος**

**Κοζομπόλη – Αμανατίδη Παναγιώτα**

**Λάππας Σπύρος**

**Μάρδας Δημήτρης**

**Μεϊκόπουλος Αλέξανδρος**

**Μορφίδης Κώστας**

**Μπαλαούρας Γεράσιμος**

**Μπαλλής Συμεών**

**Μπάρκας Κώστας**

**Μηταφίδης Τριαντάφυλλος**

**Ντζιμάνης Γεώργιος**

**Ουρσουζίδης Γεώργιος**

**Πάντζας Γεώργιος**

**Παπαδόπουλος Νικόλαος**

**Παπαδόπουλος Σάκης**

**Παπαφιλίππου Γεώργιος**

**Παρακευόπουλος Νικόλαος**

**Παυλίδης Κώστας**

**Ρίζος Δημήτρης**

**Σεβαστάκης Δημήτρης**

**Σέλτσας Κώστας**

**Σιμορέλης Χρήστος**

**Σκούφα Ελισσάβετ-Μπέττυ**

**Σπαρτινός Κώστας**

**Σταματάκη Ελένη**

**Σταμπουλή Αφροδίτη**

**Στέφος Γιάννης**

**Στογιαννίδης Γρηγόρης**

**Τζάκρη Θεοδώρα**

**Τζαμακλής Χάρης**

**Τζούφη Μερόπη**

**Τριανταφύλλου Μαρία**

**Τσίρκας Βασίλης**

**Τσόγκας Γιώργος**

**Ψυχογιός Γιώργος**